text: বনলতা এক্সপ্রেস (ট্রেন নাম্বার ৭৯১-৭৯২ ) বাংলাদেশ রেলওয়ে পরিচালিত ঢাকা-রাজশাহী-চাঁপাইনবাবগঞ্জ রুটে বিরতিহীন আন্তঃনগর ট্রেন।
  
  ইতিহাস 
  ২০১৯ সালের ২৫ এপ্রিল বৃহস্পতিবার বেলা ১১টার দিকে সবুজ পতাকা নেড়ে ও বাঁশি বাজিয়ে ভিডিও কনফারেন্সের মাধ্যমে রাজশাহী-ঢাকা রুটে বিরতিহীন আন্তঃনগর এক্সপ্রেস বনলতার উদ্বোধন করেছেন প্রধানমন্ত্রী শেখ হাসিনা। তখন রাজশাহী থেকে ভিডিও কনফারেন্সে উদ্বোধনী অনুষ্ঠানে যোগ দেন রেলমন্ত্রী নুরুল ইসলাম সুজন ও রাজশাহী সিটি কর্পোরেশনের মেয়র এএইচএম খায়রুজ্জামান লিটন।
  তবে কিছুদিন চলার পর ১৭ই জুলাই ২০১৯ তারিখে ট্রেনটির রুট চাঁপাইনবাবগঞ্জ পর্যন্ত বর্ধিত করা হয়। 
  এর কিছু দিন পর ২০২০ সালের জানুয়ারির প্রথম দিকে এর পিটি ইনকার কোচ চিলাহাটী ঢাকা রুটের জনপ্রিয় আন্তনগর নীলসাগর এক্সপ্রেস ট্রেন কে দিয়ে, নীলসাগর এক্সপ্রেস ট্রেনের বিলাসবহুল এলএসবি কোচ বনলতা এক্সপ্রেস ট্রেনে যুক্ত করা হয়।
  
  নামকরণ
  প্রধানমন্ত্রী শেখ হাসিনা কবি জীবনানন্দ দাশ এর বিখ্যাত কবিতা এর চরিত্র বনলতা সেন থেকে এর নামকরণ করছেন। যেহেতু বনলতা সেন নাটোরের তাই অঞ্চল বিবেচনায় এর নাম বনলতা এক্সপ্রেস হয়।
  
  রোলিং স্টক
  বনলতা এক্সপ্রেস ট্রেনটি ভারত থেকে আমদানি ব্রডগেজ এলএসবি কোচ দ্বারা পরিচালনা করা হয়। এই ট্রেনে ১৩টি নতুন বগি, এই ট্রেনে শোভন চেয়ার বগি ৭টি,এসি চেয়ার বগি ২টি, রয়েছে এসি স্লিপার ২টি। ২টি পাওয়ার কার রয়েছে।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
   ঢাকা বিমানবন্দর রেলওয়ে স্টেশন
   রাজশাহী
  
  তথ্যসূত্র
  
  বহিঃসংযোগ
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
  বিষয়শ্রেণী:২০১৯-এ চালু রেল পরিষেবা
title: বনলতা এক্সপ্রেস